Յիսուն տարի առաջ 1967-ին – խումբ մը ազգայիններ եկեղեցւոյ հովիւին՝ Տ. Վարդան Քհնյ. Մկրեանին առաջնորդութեամբ խիզախութիւնը ունեցած էին սկսելու ԱՄԷՆՕՐԵԱՅ ՀԱՅ վարժարան մը՝ անտեսելով Հայ Դպրոց մը հիմնելու կապակցութեամբ բոլոր ժխտական կեցուածքներն ու դժուարութիւնները: Սրբոց Նահատակաց Ամէնօրեայ Վարժարանը եկաւ փաստելու թէ մանուկին առաջին եօթ-ութ տարիներուն համար որքան կարեւոր էր նման միջավայրը – մանաւանդ՝ ամերիկեան գերիշխող պայմաններուն մէջ: